Ευδοκία Κορρέ

Η Ευδοκία Κορρέ Σκιαδά, γεννημένη στην Αθήνα στις 31 Οκτωβρίου 1938Σ.Π.Α.Κ.Ε. - Κορρέ Σκιαδά Ευδοκία , ανακτήθηκε 5 Μαρτίου 2018, είναι πρώην διεθνής πρωταθλήτρια της καλαθοσφαίρισης. Διέπρεψε σαν αθλήτρια του Τρίτωνα Αθηνών στην θέση του σέντερ από το 1954 έως το 1961.

Αποφοίτησε από το Η΄γυμνάσιο Αθηνών και το 1979 παίρνει το πτυχίο της και ασκεί το επάγγελμα της καθηγήτριας φυσικής αγωγής. Παντρεύτηκε τον Γεώργιο Σκιαδά επίσης εκπαιδευτικό. Σαν αθλήτρια του Τρίτωνα συμμετείχε στο πρωτάθλημα Αθηνών-Πειραιώς, δεν υπήρχε πανελλήνιο πρωτάθλημα τότε, και σε διάφορα διεθνεί τουρνουά. Χρημάτισε έφορος της εθνικής γυναικών.

Με την Εθνική Ελλάδος αγωνίστηκε στον πρώτο επίσημο αγώνα στην ιστορία της, στις 15 Απριλίου 1958, στην νίκη επί του Λιβάνου με 68-32 όπου δεν σημείωσε πόντουςΕλευθερία, Φύλλο: 17/4/1958, Σελίδα: 4Ελληνική Ομοσπονδία Καλαθοσφαίρισης - Κορρέ Ευδοκία) , ανακτήθηκε 5 Μαρτίου 2018. Συμμετείχε την επόμενη ημέρα στον αγώνα Μεικτή Αθηνών - Μεικτή Βηρυτού, μπήκε αλλαγή στο δεύτερο ημίχρονο, που στην ουσία ήταν οι ίδιες ομάδες με τον αγώνα των Εθνικών ομάδων όπου δεν σημείωσε πάλι πόντουςΕλευθερία Φύλλο: 18/4/1958, Σελίδα: 5.

Έχει τιμηθεί για την προσφορά της από την Ελληνική ομοσπονδία καλαθοσφαίρισης, τον Δήμο Αθηναίων, τον Σ.Ε.Π.Κ. και τον Δήμο Άνω Λιοσίων.

 Παραπομπές 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Τρίτωνα Αθηνών
Κατηγορία:Έλληνες γυμναστές